cyanic-selkie/wikianc huggingface dataset:
ยุทธการที่บูลอญ (ค.ศ. 1940)
ยุทธการที่บูลอญ เป็นการป้องกันที่ท่าเรือของบูลอญ-ซูร์-แมร์ (Boulogne-sur-Mer) โดยทหารฝรั่งเศส-อังกฤษและเบลเยียมในช่วงยุทธการที่ฝรั่งเศสในปี ค.ศ. 1940 การสู้รบครั้งนี้เป็นช่วงเวลาเดียวกับการล้อมกาแล ในช่วงก่อนปฏิบัติการไดนาโม การอพยพของกองกำลังปฏิบัติการทางทหารของอังกฤษ (British Expeditionary Forces หรือ B.E.F.) ผ่านเดิงแกร์ก ภายหลังจากการโจมตีตอบโต้กลับที่ยุทธการที่อารัส (21 พฤษภาคม) หน่วยทหารเยอรมันได้เตรียมความพร้อมที่จะเริ่มทำการโจมตี เมื่อวันที่ 22 พฤษภาคม แม้จะได้รับการทัดทานของนายพลไฮนทซ์ กูเดรีอัน ผู้บัญชาการของกองทัพเหล่าที่ 19 (XIX Armee Korps) ที่ต้องการจะให้เคลื่อนทัพไปยังทางเหนือของช่องแคบอังกฤษเพื่อเข้ายึดครองบูลอญ กาแล และเดิงแกร์ก การโจมตีของกองทัพเหล่าที่ 19 ไม่ได้รับการอนุมัติจนกระทั่งเวลา 12:40 น. ในช่วงคืนที่ 21/22 เดือนพฤษภาคม เมื่อวันที่ 22 พฤษภาคม เมื่อกองกำลังฝ่ายสัมพันธมิตรที่บูลอญได้รับการเสริมกำลังจากอังกฤษโดยส่วนใหญ่ของกองพันทหารรักษาการณ์ที่ 20 (20th Guards Brigade).
ทหารรักษาการณ์ได้มีเวลาในการขุดหลุมบริเวณรอบท่าเรือให้ได้ก่อนที่กองพลแพนเซอร์ที่ 2จะมาถึงซึ่งได้ล่าช้าจากกองกำลังทหารฝรั่งเศสจากเซเมอร์ (Samer) จากนั้นก็ได้เข้าโจมตีพรมแดนที่ถูกยึดครองโดยทหารรักษาการณ์ไอริช เมื่อเวลาประมาณ 05:00 นาฬิกา และถูกขับไล่ออกไปภายหลังหนึ่งชั่วโมง แนวรบของทหารรักษาการณ์เวลส์ได้ถูกโจมตี เมื่อเวลา 8:00 นาฬิกา และอีกครั้งในช่วงเวลาก่อนค่ำก่อนที่จะมีการตัดกำลังทหารรักษาการณ์ไอริช เมื่อเวลา 10:00 นาฬิกา การป้องกันที่บูลอญได้รับการช่วงเหลือจากเครื่องบินทิ้งระเบิดเบา 8 ลำ ของกองทัพอากาศอังกฤษ (RAF) และในยามรุ่งอรุณ เมื่อวันที่ 23 พฤษภาคม เยอรมันได้โจมตีกลับ ได้ผลักดันให้ฝ่ายป้องกันกลับเข้าไปในเมืองในที่สุด
เรือรบของกองทัพเรืออังกฤษได้ระดมยิงใส่และออกจากท่าเรือไปและเรือรบพิฆาตของกองทัพเรือฝรั่งเศสได้ระดมยิงใส่ตำแหน่งของเยอรมันซึ่งทำให้มีผู้ได้รับบาดเจ็บและผู้ที่ไม่ใช่ทหารได้เริ่มลงเรือและจอดเทียบท่าเพื่อช่วยเหลือทหารจากการถูกทำลาย ในช่วงบ่ายวานนี้ กองทัพลุฟท์วัฟเฟอได้ทำการทิ้งระเบิดที่ท่าเรือ แม้จะถูกสกัดกั้นจากเครื่องบินรบขับไล่ของกองทัพอากาศอังกฤษและเวลา 6:30 นาฬิกา กองพันทหารรักษาการณ์ได้รับคำสั่งให้กลับลงเรือ เรือรบพิฆาตได้เดินหน้าฝ่าอันตรายจากการระดมยิงใส่จากรถถังและปืนใหญ่เยอรมันเพื่อการอพยพทหารรักษาการณ์ ฝ่ายป้องกันฝรั่งเศสบริเวณรอบๆป้อมซิทาเดล ทางตอนล่างของเมืองได้ขาดการติดต่อและเฉพาะในช่วงเช้าวันที่ 24 พฤษภาคม ได้ทำให้นายพล Lanquetot ได้ตระหนักดีว่าอังกฤษได้หนีไปแล้ว,ซึ่งนำไปสู่การถูกประณาม
ฝ่ายฝรั่งเศสและส่วนที่เหลือของทหารอังกฤษไปถอนกำลังจนกระทั่งวันที่ 25 พฤษภาคมและได้ยอมจำนน กูเดเรียนได้เขียนประพันธ์ว่าความล่าช้าในการอนุมัติให้ทำการรุกโจมตีและสงวนกองกำลังไว้จำนวนมากเพื่อป้องกันจากการโจมตีตอบโต้กลับของฝ่ายสัมพันธมิตร ทำให้สูญเสียโอกาสอย่างรวดเร็วเพื่อเข้ายึดครองท่าเรือริมช่องแคบและทำลายล้างกองกำลังฝ่ายสัมพันธมิตรในทางเหนือของฝรั่งเศสและเบลเยียม การรุกในเดิงแกร์กได้เริ่มขึ้นเมื่อวันที่ 23 พฤษภาคม และวันต่อมาได้ถูกสั่งให้หยุดจนกระทั่งวันที่ 27 พฤษภาคม และเดิงแกร์กไม่ได้ถูกยึดครองจนกระทั่งวันที่ 4 มิถุนายน โดยส่วนใหญ่ของกองกำลังทหารของกองกำลังปฏิบัติการทางทหารของอังกฤษและกองทหารจำนวนมากของฝรั่งเศสและเบลเยียมกลับหนีรอดไปได้
โตโยต้า เบลต้า
โตโยต้า เบลต้า หรือ ยาริสในตลาดอเมริกาเหนือและออสเตรเลียและชื่อวีออสในเอเชีย เป็นรถยนต์นั่งขนาดเล็กมากที่ผลิตโดยโตโยต้า
เบลต้าเป็นรุ่นใหม่ที่มาแทนที่โตโยต้า พลัตซ์ ซีดานที่เลิกจำหน่ายไป โดยเบลต้านั้นมีขนาดที่ใหญ่กว่าและมีปริมาตรภายในห้องโดยสารเทียบเท่ากับโตโยต้า โคโรลล่า (E120) โตโยต้า เบลต้า ได้เริ่มขายในประเทศญี่ปุ่นเมื่อวันที่ 28 พฤศจิกายน พ.ศ. 2548 โดยมีรุ่นเครื่องยนต์ 1.0 ลิตร และ 1.3 ลิตร ส่วนรุ่นส่งออกเริ่มขายเมื่อ พ.ศ. 2549 ซึ่งส่วนมากเป็นเครื่องยนต์ 1.5 ลิตร 1NZ-FE เป็นเครื่องยนต์พื้นฐาน
โตโยต้า เบลต้า ได้ขายเป็นโตโยต้า วีออส รุ่นที่สองในประเทศจีน ไต้หวัน และบางประเทศในเอเชียตะวันออกเฉียงใต้ ส่วนในสหรัฐา แคนาดา ตะวันออกกลางและออสเตรเลียได้รับการจำหน่ายภายใต้ชื่อยาริส ซีดาน แทนที่โตโยต้า เอ็กโค รุ่นเก่าที่ผลิตขึ้นในประเทศญี่ปุ่น
คำว่า "เบลต้า (Belta)" ดัดแปลงมาจากภาษาอิตาลี "bella gente" ซึ่งแปลว่า "คนสวย"
นอร์ทไฮม์
นอร์ทไฮม์ (Northeim, ; Nuurten) เป็นเมืองในรัฐนีเดอร์ซัคเซิน ประเทศเยอรมนี ตั้งอยู่ทางใต้จากนครฮันโนเฟอร์ไปราว 100 กิโลเมตร กินพื้นที่ 145 ตารางกิโลเมตร มีประชากรราว 30,000 คน ถือเป็นเมืองใหญ่อันดับสองในภาคใต้ของรัฐนีเดอร์ซัคเซินรองจากไอน์เบ็ค
นอร์ทไฮม์ปรากฏครั้งแรกในเอกสาร ค.ศ. 800 และได้รับรองฐานะเป็นเมืองชนบทใน ค.ศ. 1252 นอร์ทไฮม์เป็นเมืองในสันนิบาตฮันเซอระหว่างค.ศ. 1384 ถึง 1554 ต่อมาเมืองนี้เป็นส่วนหนึ่งของราชอาณาจักรฮันโนเฟอร์
อุโมงค์เขาพังเหย
อุโมงค์เขาพังเหย เป็นอุโมงค์ทางรถไฟลอด 1 ใน 8 แห่งของประเทศไทย และเป็นอุโมงค์ทางรถไฟลอดเพียงแห่งเดียวของเส้นทางรถไฟสายตะวันออกเฉียงเหนือ ตั้งอยู่ในเขตตำบลหนองรึ อำเภอลำสนธิ จังหวัดลพบุรี อยู่ระหว่างสถานีรถไฟโคกคลี กับสถานีรถไฟช่องสำราญ บริเวณกิโลเมตรที่ 248.800-249.031 ห่างจากกรุงเทพประมาณ 248 กิโลเมตร
อุโมงค์เขาพังเหย เป็นอุโมงค์ทางรถไฟลอดบนเส้นทางรถไฟสายลำนารายณ์-เขาพังเหย-บัวใหญ่ (ความยาว 166 กิโลเมตร) เริ่มเปิดเดินรถเป็นครั้งแรกเมื่อวันที่ 19 สิงหาคม พ.ศ. 2510
ตัวอุโมงค์
อุโมงค์เขาพังเหย ภายในก่อสร้างเป็นผนังคอนกรีต หมอนรถไฟทำด้วยไม้เนื้อแข็ง พร้อมด้วยรางรถไฟ 70 เอ (18.00 เมตร) ความยาวของตัวอุโมงค์ 235.60 เมตร
เอมิล ยอดนักสืบ
เอมิล ยอดนักสืบ (Emil und die Detektive; Emil and the Detectives) เป็นผลงานวรรณกรรมเยาวชนที่มีชื่อเสียงโด่งดังของนักเขียนชาวเยอรมัน "เอริช เคสท์เนอร์" เป็นเรื่องราวเกี่ยวกับ "เอมิล ทิชบายน์" ที่ต้องเดินทางจากเมืองนอยชสตัดท์ไปยังกรุงเบอร์ลินเพื่อเยี่ยมคุณยาย ขณะเอมิลอยู่บนบนรถไฟได้เผลอหลับและเมื่อตื่นขึ้นมาซองเงินในกระเป๋าของเขาหายไป เขามั่นใจว่าชายคนหนึ่งที่นั่งอยู่รถไฟตู้เดียวกับเขาคือ "ขโมย" ปฏิบัติการไล่ล่าหัวโขมยจึงเกิดขึ้น
กง มย็อง
กง มย็อง (공명; ชื่อเกิด Kim Dong-hyun เกิด 26 พฤษภาคม พ.ศ. 2537) เป็นนักแสดงชาวเกาหลีใต้ เขาเป็นสมาชิกของกลุ่มเซอร์ไพรส์
ชีวิตส่วนตัว
เขามีน้องชายโดยอง (ชื่อจริง Kim Dong-young) ซึ่งเป็นสมาชิกของบอยแบนด์เอ็นซีที
แหล่งข้อมูลอื่น
1994
ธนบัตรเยน
ธนบัตรเยน เป็นธนบัตรของสกุลเยนของประเทศญี่ปุ่น ธนบัตรญี่ปุ่นนั้นเริ่มพิมพ์ในปี ค.ศ. 1872 หลังจากการประกาศสกลุเงินสองปี นับแต่อดีตถึงปัจจุบันได้มีการตีพิมพ์ธนบัตรชนิด 0.05 เยน ถึง 10,000 เยน
ธนบัตรรุ่น เอ
ธนบัตรรุ่นเอ (series A) หมุนเวียนใช้ในปี ค.ศ. 1946 - 1948
ธนบัตรรุ่น ดี
ธนบัตรรุ่นดีประกอบด้วยธนบัตรที่ยังหมุนเวียนใช้ในปัจจุบัน ธนบัตรชุดนี้ถูกพิมพ์ในปี ค.ศ. 2000 เพื่อเฉลิมฉลองการประชุมจีแปด ซัมมิต ครั้งที่ 26 บนเกาะโอกินาวะ และการเริ่มต้นของสหัสวรรษ 2000 เช่นกัน ด้านหน้าคือภาพของประตูชุเรอิมงภายในปราสาทชุริ ในเมืองนะฮะ ของเกาะโอกินาวะ ใกล้กับสถานที่ประชุม
ปัจจุบัน ธนบัตร 2,000 เยน ถือว่าหายากในตลาด แต่ยังมีอยู่ทั่วไปในธนาคาร ด้วยความหายาก และเป็นธนบัตรเดียวที่ขึ้นต้นด้วยเลขสอง ธนบัตรนี้ถือเป็นของหรูหราสำหรับชาวญี่ปุ่น ธนาคารแห่งชาติได้พยายามสนับสนุนการหมุนเวียนของธนบัตรโดยสนับสนุนให้ธุรกิจที่จ่ายเงินค่าจ้างพนักงานด้วยธนบัตร 2,000 เยน
ธนบัตรรุ่น อี
ธนบัตรรุ่นอีหมุนเวียนใช้ตั้งแต่ปี ค.ศ. 2004 จนถึงปัจจุบัน
เสมหะในคอ
เสมหะในคอ (Post-nasal drip, PND) เกิดเมื่อเยื่อเมือกในจมูกผลิตเมือก/มูกมากเกิน แล้วไหลไปสะสมอยู่ที่คอหรือที่ด้านหลังจมูก โดยมีเหตุมาจากเยื่อจมูกอักเสบ โพรงอากาศอักเสบ โรคกรดไหลย้อน หรือจากโรคเกี่ยวกับการกลืน เช่น การบีบตัวผิดปกติของหลอดอาหาร หรืออาจเกิดจากภูมิแพ้ (คือ allergic postnasal drip) หวัดหรือไข้หวัดใหญ่ จากยา หรือจากเหตุอื่น ๆ
อย่างไรก็ดี ก็มีนักวิชาการที่อ้างว่า มูกที่ไหลไปในคอจากหลังจมูกเป็นการทำงานตามธรรมชาติที่ก็เกิดในบุคคลปกติด้วย และมีการไม่เห็นด้วยว่าควรจัดเป็นอาการเพราะไม่มีนิยามที่ได้การยอมรับ ไม่มีการเปลี่ยนแปลงของเนื้อเยื่อแบบเป็นโรค และไม่มีวิธีตรวจทางชีวเคมี
อาการที่สัมพันธ์กัน
อาการนี้เสนอว่าเป็นเหตุของลมหายใจเหม็นโดยมีเหตุที่ไม่ใช่ปาก โดยเฉพาะถ้าติดเชื้อในโพรงอากาศด้วย กรดไหลย้อนเชื่อว่า ทำให้อาการนี้แย่ขึ้นหรือแม้แต่เป็นเหตุ อาการเองก็อาจเป็นเหตุของกล่องเสียงอักเสบและ/หรือทำให้กล่องเสียงไวระคายเคือง แล้วนำไปสู่การทำงานผิดปกติของสายเสียง
การรักษา
อาการที่เกิดจากภูมิแพ้สามารถรักษาได้ด้วยสารต้านฮิสตามีน แต่ยารุ่นแรก ๆ (เช่น คลอเฟนะมีน) อาจมีผลข้างเคียงรวมทั้งความง่วงนอน ยาสเตอรอยด์ที่ฉีดทางจมูก เช่น fluticasone propionate ก็อาจช่วย
ฮิการุ อูตาดะ
ฮิการุ อูตาดะ หรือที่รู้จักในฝั่งประเทศตะวันตกว่า อูตาดะ (Utada) เกิดเมื่อวันที่  19 มกราคม ค.ศ. 1983 เป็นนักร้องแนวอาร์แอนด์บี (R&B) และเจป็อป (J-Pop) เป็นศิลปินสาวเชื้อสายญี่ปุ่น ผู้ซึ่งประสบความสำเร็จมากที่สุดคนหนึ่งในปัจจุบัน  ด้วยความสามารถของเธอ งานเพลงเกือบทั้งหมดเธอจะเขียนและเรียบเรียงทำนองด้วยตนเอง ผลงานของเธอจากเริ่มแรก ขายได้มากกว่า 40,000,000 ชุด
1998 - 2003 : ประสบความสำเร็จทั่วญี่ปุ่น
อูตาดะย้ายกลับมาอยู่ในเมืองโตเกียว ประเทศญี่ปุ่นในปลายปี ค.ศ. 1998 โดยทำสัญญากับโตชิบา-อีเอ็มไอในการออกผลงานซิงเกิลและอัลบั้มทั้งหมด โดยการเข้ามาในวงการเพลงของเธอเพื่อเป็นนักร้องและนักแต่งเพลงต่างจากนักร้องคนอื่นที่ต้องการเข้ามาในวงการเพื่อได้รับความนิยมและมีชื่อเสียง ซิงเกิลภาษาญี่ปุ่นแรกคือ ออโตแมติก/ไทม์วิลเทล ซึ่งมียอดวางจำหน่ายมากกว่า 2 ล้านแผ่น และ มูวฟ์วิน' อินวิทเอาท์ยู ก็มียอดวางจำหน่ายกว่า 1 ล้านแผ่น และอัลบั้ม เฟิสต์เลิฟ ซึ่งเป็นอัลบั้มภาษาญี่ปุ่นแรกของเธอมียอดวางจำหน่ายสูงกว่า 7 ล้านแผ่นในญี่ปุ่นและ 3 ล้านแผ่นในต่างประเทศ ซิงเกิลเฟิสต์เลิฟที่วางจำหน่ายถัดมาจากตัวอัลบั้มเปิดตัว ทำให้เธอถูกบันทึกว่าเป็นสุดยอดศิลปินอันดับ 5 ของการจัดอันดับศิลปินที่ดีที่สุดในคริสตวรรษที่ 20 หลังจากนั้นอีก 2 ปีที่เธอหยุดการทำงานเบื้องหน้าเพื่อทำอัลบั้มใหม่ ดิสแทนส์ อัลบั้มเพลงภาษาญี่ปุ่นลำดับที่ 2 วางจำหน่ายในปี ค.ศ. 2001มียอดวางจำหน่ายสูงถึง 3 ล้านแผ่นในสัปดาห์แรก ในอัลบั้มประกอบไปด้วยซิงเกิลที่ได้รับความนิยมอย่าง แอดดิกเทตทูยู เวต & ซี:ริค ฟอร์ยู / ไทม์ลิมิตและแคนยูคีปอะซีเครต? ดิสแทนส์ จึงกลายเป็นอัลบั้มที่ยอดวางจำหน่ายสูงที่สุดในปี ค.ศ. 2001 รวม 4.43 ล้านแผ่น แอดดิกเทตทูยู เป็นซิงเกิลที่ทำสถิติเป็นซิงเกิลจากศิลปินผู้หญิงที่มียอดวางจำหน่ายเกิน 1 ล้านแผ่นในสัปดาห์แรก เวต & ซี:ริคและแคนยูคีปอะซีเครต? ถูกจัดอันดับจากโอริกอนให้เป็นซิงเกิลที่มียอดวางจำหน่ายสูงสุดอันดับ 6 และ 10 ตามการจัดลำดับซิงเกิลที่วางจำหน่ายในญี่ปุ่นนับตั้งแต่วันที่ 1 มกราคม ค.ศ. 1999 - 24 เมษายน ค.ศ. 2006
ปลากดขี้ลิง
มีขนาดโตเต็มที่ประมาณ 17.7 เซนติเมตร พบกระจายพันธุ์ตามชายฝั่งและทะเลเปิดของเอเชียใต้และเอเชียตะวันออกเฉียงใต้ ตั้งแต่ อินเดีย, บังกลาเทศ, ปากีสถาน, อินโดนีเซีย, มาเลเซีย, สิงคโปร์, เมียนมาร์ และไทย โดยมีสถานที่ค้นพบครั้งแรกที่ปากอ่าวเบงกอล ในประเทศไทยพบได้ทั้งฝั่งทะเลอันดามันและอ่าวไทย
ฮิการุ อูตาดะ
2004 - 2005 : เปิดสู่ตลาดต่างประเทศ
อัลบั้มรวมซิงเกิ้ลแรกของเธอที่ชื่อ Utada Hikaru Single Collection Vol.1 ออกเมื่อวันที่ 31 มีนาคม 2004 นั้นกลายเป็นอัลบั้มขายดีที่สุดของปี 2004 ในประเทศญี่ปุ่น ทำให้เธอเป็นศิลปินเดี่ยวที่ทำรายได้และยอดขายเป็นอันดับที่1 สี่ครั้งในชาร์ประจำปี และยังเป็นอัลบั้มที่รวมผลงานอัลบัมแรกที่ทำยอดขายเป็นอันดับที่1 ในรอบหกปี, และเป็นอัมบัมรวมของศิลปินหญิงอัลบั้มแรกที่ติด 1 ในตลอดระยะเวลา26ปี. แม้จะอัลบัมนี้จะประสบความสำเร็จแต่อัลบั้มนี้ได้รับการโปรโมทที่น้อยมาก และไม่มีเพลงหรือภาพใหม่เลย; นอกจากนี้อัลบัมนี้ยังชาร์ตของ Oricon นานกว่าผลงานอื่นๆของ Utada นับจากวันที่ปล่อยผลงานออกมา (กว่า 2 ปี) อัลบั้มขายได้มากกว่า 2,575,000 หน่วยในประเทศญี่ปุ่นทำให้เป็น 34 อัลบั้มที่ขายดีที่สุดตลอดกาลในประเทศ. เดือนต่อมาเมื่อวันที่ 21 เมษายนเธอได้ออกผลงานที่ญี่ปุ่นในปีเดียวกัน (2004) ซึ่งมีชื่อว่า "誰かの願いが叶うころ(Dareka no Negai ga Kanau Koro)"ซึ่งขึ้นอันดับ1 สำหรับซิงเกิ้ลสองสัปดาห์ติดต่อกัน และขายได้ 365,000 แผ่นภายในสิ้นปีและยังเป็นเพลงธีมหลักสำหรับหนังฝีมือสามีเก่าของเธอเป็นผู้กำกับเรื่อง Casshern
ปลากดขี้ลิง
เป็นปลาที่สามารถนำมาปรับประทานได้โดยปรุงอาหารได้หลากหลายทั้งแกงส้ม, ทอด หรือปลาเค็ม มีราคาซื้อขายที่จังหวัดสงขลาสูงถึงกิโลกรัมละ 150–200 บาท ปัจจุบันมีการศึกษาการเพาะขยายพันธุ์โดยสถาบันวิจัยและเพาะเลี้ยงสัตว์น้ำชายฝั่ง จังหวัดสงขลา ในบ่อปูนขนาด 30 ตัน เพื่อการอนุรักษ์มิให้สูญพันธุ์
ฮิการุ อูตาดะ
2004 - 2005 : เปิดสู่ตลาดต่างประเทศ
ในช่วงกลางปี 2004, Utada ได้ย้ายกลับไปที่ New York และเริ่มทำงานเพลงสากลและเซ็ญสัญญาภายใต้ค่าย Island Def Jam Music Group ในวันที่ตุลาคม 5, 2004, เธอได้ออกอัลบั้มเปิดตัวครั้งแรกที่อเมริกาเป็นภาษาอังกฤษที่ชื่อว่า "Exodus" ภายใต้ชื่อ "อูตาดะ" ภายใต้สังกัด Universal. มันได้เปิดตัว1เดือนล่วงหน้า และวางแผงในวันที่ 9 กันยายนในประเทศญี่ปุ่นแถมพร้อมกับหนังสือเล่มพิเศษ ในการสัมภาษณ์ MTV, Utada กล่าวว่า "ฉันไม่คิดว่ามันจะเป็นสิ่งที่ฉันต้องกังวลกับมัน จะเห็นได้ชัดว่า ฉันมองในจุดที่แตกต่างอนึ่งมันยากมากๆ ที่จะหาคนเอเชียที่ประสปผลสำเร็จในฝั่งอเมริกาตอนนี้." Exodus เป็นซิงเกิลที่สี่ติดต่อกันของ Utada ที่ไปเปิดตัวที่ 1 จำนวนยอดขาย 500,000 ชุดในสัปดาห์แรก ถึงแม้ที่จัดความช่วยเหลือของ Timbaland ในการผลิตและร่วมแต่งเพลงบางเพลงในอัลบัมกับศิลปินชาวอเมริกัน แต่ก็ไม่ค่อยจะประสปผลสำเร็จเท่าที่ควร โดยขายได้ 55,000 หน่วย โดยใช้ "Easy Breezy" เป็นซิงเกิลแรกที่ใช้ในการเปิดตัวในต้นเดือนสิงหาคมปี 2004, ทำอันดับสูงสุดได้ที่ 9 ของ Billboard Hot Dance / Club Airplay และตามด้วย "Devil Inside" ในเดือนและอีกสองสัปดาห์ต่อมา และอูตาดะก็ได้ขึ้นปกของนิตยสาร Interview magazine ฉบับในเดือนมิถุนายน ปี2005
"Exodus '04"ถูกปล่อย ณ สิ้นเดือนมิถุนายน 2005 พร้อมกับเวอร์ชันremixes จาก Scumfrog, ริชาร์ด Vission, JJ Flores และ Peter Bailey, ในสหราชอาณาจักรเพิ่มอีก 2 remixes คือ "You Make Me Want to Be a Man" จากอัลบั้ม Exodus'04 โดยใช้ชื่อว่า "You Make Me Want to Be a Man [Bloodshy & Avant Mix]" และ "You Make Me Want to Be a Man [Junior Jack Mix]. โดยในปลายปี Utada ได้รับการโหวต "Number 1 Favorite Artist of 2004" โดยสำรวจความคิดเห็นผู้อ่าน Oricon ประจำปี.
จากสี่ซิงเกิลในอัลบัมภาษาอังกฤษของเธอ "Exodus" "You Make Me Want to Be a Man" เปิดตัวในเดือนตุลาคม 2005 "Devil Inside" กลายเป็นที่นิยมมากๆ ในสหรัฐอเมริกาและขึ้นอันดับ1 ของชาร์ต Billboard Hot Dance / Club Airplay และปกของทั้งอัลบัม Exodus และซิงเกิล "You Make Me Want to Be a Man" ที่วางขายที่สหราชอาณาจักรก็ได้มีการทำปกให้แตกต่างจากที่ขายในประเทศสหรัฐอเมริกาและญี่ปุ่นรุ่นอีกด้วย
ชีวิตส่วนตัว
เนื่องจากพ่อและแม่ของเธอเป็นศิลปินที่มีชื่อเสียงมาก่อนในอุตสาหกรรมเพลงญี่ปุ่น จึงเป็นแรงสนับสนุนหลักในเรื่องชีวิตและการงานของเธอเป็นอย่างมาก ฮิการุ อูตาดะ ได้แต่งงานกับ คิริยะ คาซูอากิ ผู้กำกับภาพยนตร์ชาวญี่ปุ่น ในวันที่ 6 กันยายน ค.ศ. 2002 จากการสนับสนุนของพ่อและแม่ของเธอ อย่างไรก็ตาม ทั้งคู่ได้หย่ากันในวันที่ 2 มีนาคม ค.ศ. 2007 ในขณะที่พ่อและแม่ของเธอนั้นเคยแต่งงานและหย่ากันมาแล้วถึง 7 ครั้ง เธอจึงไม่รู้สึกถึงความพังทลายของชีวิตคู่มากเท่าใดนัก ซึ่งคิริยะได้กำกับมิวสิกวิดีโอของเธอหลายเพลงด้วย
หลังจากนั้นในเดือนกันยายน ค.ศ. 2009 ได้มีข่าวจากสื่อบันเทิงในญี่ปุ่นว่าเธอได้คบกับศิลปินวาดภาพอายุ 35 ปี แต่หลังจากนั้นไม่นานเธอก็ได้ออกมาประกาศว่าเธอได้เลิกกับแฟนคนใหม่แล้ว เนื่องจากเหตุผลเดิมคือไม่มีเวลาให้แก่กันและกัน
อ้างอิง
1983
จอผักกาด
จอผักกาด หรือ ผักกาดจอ เป็นอาหารไทยภาคเหนือประเภทแกง ที่ใช้ผักกาดกวางตุ้งที่มีดอก หรือเรียกว่า ผักกาดจ้อน หรือ ผักกาดดอก ปรุงรสด้วยเกลือ กะปิหรือปลาร้า น้ำมะขามเปียกหรือมะขามสด บางแห่งนิยมใส่น้ำอ้อย ลงไปด้วย บางสูตรใส่ถั่วเน่าแข็บหรือถั่วเน่าแผ่นย่างไฟ นิยมแกงกับกระดูกหมูหรือหมูสามชั้น มักนิยมรับประทานจอผักกาดกับพริกแห้งทอด ตัดเป็นท่อน โรยหน้าแกง หรือรับประทานต่างหาก
จอผักกาดเป็นอาหารประจำฤดูหนาวของชาวล้านนา ชาวไทใหญ่ รวมทั้งชาวไทใหญ่ในรัฐฉาน ประเทศพม่า คนเหนือนิยมกินจอผักกาดกันมาก แทบทุกวัน เป็นอาหารที่กินกันจนเบื่อ ภาษาเมืองล้านนาว่า "ก้ายแต๊ ๆ" ในเพลง "ผักกาดจอ" ของจรัล มโนเพ็ชร ยังกล่าวถึงจอผักกาดว่า "โอ๊ยกั๋วแล้ว ตายแล้ว กั๋วแล้วเจ้าข้า กั๋วนักกั๋วหนา กั๋วผักกาดจอ….หนึ่งจอ สองจอ สามจอ สี่จอ ห้าจอ หกจอ เจ๊ด..จอ พอก่อนหนอ…ผักกาดจอ"
เนื่องจากจอผักกาดใช้ผักกวางตุ้งเช่นเดียวกับจับฉ่าย แต่รสชาติต่างกันที่ ผักกาดจอเป็นประเภทแกงรสออกเปรี้ยวและใช้ผักกวางตุ้งชนิดเดียว ส่วนจับฉ่ายเป็นประเภทต้ม รสออกหวานและเค็ม ผักที่ใช้ก็จะมีหลายชนิด
คณะศิลปศาสตร์และวิทยาการจัดการ มหาวิทยาลัยเกษตรศาสตร์
คณะศิลปศาสตร์และวิทยาการจัดการ มหาวิทยาลัยเกษตรศาสตร์ อยู่ในมหาวิทยาลัยเกษตรศาสตร์ ตามที่มหาวิทยาลัยเกษตรศาสตร์ได้ทำโครงการจัดตั้งวิทยาเขตเพื่อจัดการเรียนการสอนภาคตะวันออกเฉียงเหนือ โดยตั้งอยู่ที่สนามบินเก่า บ้านเชียงเครือ อยู่ห่างจากตัวจังหวัดประมาณ 19 กิโลเมตร ตามเส้นทางหมายเลข 22 (สกลนคร-นครพนม) บนเนื้อที่วิทยาเขต 4,000 ไร่ หนองหารน้อย 700 ไร่ เพื่อสนองนโยบายของรัฐบาล ในการกระจายโอกาสทางการศึกษาระดับอุดมศึกษาสู่ภูมิภาคของ ประเทศไทย และพัฒนาให้จังหวัดสกลนครเป็นศูนย์กลางด้าน การศึกษาของภูมิภาคตะวันออก เฉียงเหนือตอนบน โดยจัดให้มีคณะวิชาจัดการเรียนการสอนด้านอุตสาหกรรมการเกษตร และธรรมชาติสิ่งแวดล้อม อีกทั้งให้เป็นแหล่งศึกษา ค้นคว้าวิจัย การรวบรวมข้อมูลในการบริการวิชาการด้านเกษตร การอนุรักษ์ทรัพยากรธรรมชาติ และการท่องเที่ยวอย่างยั่งยืนในภูมิภาคอีสานตอนบน เพื่อพัฒนาให้ภูมิภาคแห่งนี้เป็นศูนย์กลางการพัฒนาการเกษตรครบวงจรที่ก้าวหน้า อุตสาหกรรมเกษตร และการอนุรักษ์สิ่งแวดล้อมของภูมิภาคอินโดจีน และให้มีองค์ประกอบของมหาวิทยาลัยคือหลักสูตร บริหารธุรกิจ ของมหาวิทยาลัยใน ภาคอีสานตอนบน โดยตั้ง"คณะศิลปศาสตร์และวิทยาการจัดการ"ขึ้นที่วิทยาเขตเฉลิมพระเกียรติ จังหวัดสกลนคร
ประวัติ
เนื่องในวโรกาสที่พระบาทสมเด็จพระเจ้าอยู่หัวภูมิพลอดุลยเดช ทรงครองสิริราชสมบัติ เป็นปีที่ 50 ประกอบกับเพื่อเป็นการสนองนโยบายของรัฐบาลในการขยายโอกาสทางการศึกษาไปสู่ภูมิภาคของประเทศในช่วงแผนพัฒนาเศรษฐกิจและสังคมแห่งชาติ ฉบับที่ 7 ( 2535-3539 ) และฉบับที่ 8 ( 2540-2544 ) มหาวิทยาลัยเกษตรศาสตร์ ร่วมกับทบวงมหาวิทยาลัยและหน่วยงานภาครัฐบาลและเอกชน ภายในจังหวัดสกลนคร จัดทำโครงการจัดตั้ง “ มหาวิทยาลัยเกษตรศาสตร์ วิทยาเขตเฉลิมพระเกียรติจังหวัดสกลนคร ” ขึ้นเป็นวิทยาเขตสารสนเทศ คณะศิลปศาสตร์และวิทยาการจัดการ รับนิสิตและเปิดเรียน ณ วิทยาเขตเฉลิมพระเกียรติ จังหวัดสกลนคร เป็นครั้งแรก ในภาคต้น ของปีการศึกษา 2543-44 (KU60) การจัดตั้งคณะทรัพยากรธรรมชาติและอุตสาหกรรมเกษตร เป็น 1 ใน 3 คณะที่ได้จัดตั้งตามประกาศสภามหาวิทยาลัยเกษตรศาสตร์ เมื่อวันที่ 8 มิถุนายน2543 (ตามประกาศสภามหาวิทยาลัยเกษตรศาสตร์ เรื่องการจัดตั้งคณะ สำนัก และ สำนักงานวิทยาเขต ที่จังหวัดสกลนคร ลงวันที่ 23 พฤษภาคม 2543)
หน่วยงาน
ภาควิชา สำนัก สถาบัน และศูนย์ ภายในคณะศิลปศาสตร์และวิทยาการจัดการ
ประเทศฝรั่งเศสแผ่นดินใหญ่
ประเทศฝรั่งเศสแผ่นดินใหญ่ (France métropolitaine, la Métropole, l'Hexagone) คือประเทศฝรั่งเศสที่ตั้งอยู่บนทวีปยุโรป รวมทั้งคอร์ซิกา ซึ่งจะตรงกันข้ามกับประเทศฝรั่งเศสโพ้นทะเล (DOM - TOM) ที่ประกอบด้วยจังหวัดโพ้นทะเล (Départements d'outre-mer : DOM), ดินแดนโพ้นทะเล (Territoires d'outre-mer : TOM) และอาณานิคมโพ้นทะเล (Collectivitiés d'outre-mer : COM)
ประเทศฝรั่งเศสแผ่นดินใหญ่และประเทศฝรั่งเศสโพ้นทะเลรวมกันเป็น สาธารณรัฐฝรั่งเศส ซึ่งแผ่นดินใหญ่นั้นมีพื้นที่ 81.8% และประชากร 96% ของสาธารณรัฐฝรั่งเศส
สปอโรพอลเลนิน
สปอโรพอลเลนิน (Sporopollenin) เป็นอินทรีย์พบเป็นองค์ประกอบหลักในผนังด้านนอก (exine) ของละอองเรณูและสปอร์ ในทางเคมีแล้วมีความเสถียรภาพสูง จึงมักพบสะสมตัวอยู่ในชั้นตะกอน
ประเทศฝรั่งเศสแผ่นดินใหญ่
จังหวัดโพ้นทะเลทั้งห้าแห่งได้แก่ มาร์ตีนิก กัวเดอลุป เรอูว์นียง เฟรนช์เกียนา และมายอต มีสถานะทางการเมืองเท่ากับจังหวัดในแผ่นดินใหญ่ เมื่อแผ่นดินใหญ่กับจังหวัดโพ้นทะเลทั้งห้ารวมกันมักจะถูกเรียกว่า "ประเทศฝรั่งเศสทั้งหมด" (France entière) โดยหน่วยงานบริหารของประเทศฝรั่งเศส โดยเฉพาะสถาบันอินซี (INSEE) แม้ว่า "ประเทศฝรั่งเศสทั้งหมด" (France entière) จะไม่รวมอาณานิคมโพ้นทะเลและดินแดนโพ้นทะเล ซึ่งมีอำนาจในการปกครองตนเองมากกว่าจังหวัดโพ้นทะเล
ในประเทศฝรั่งเศสโพ้นทะเล ชาวฝรั่งเศสที่มาจากประเทศฝรั่งเศสแผ่นดินใหญ่มักจะถูกเรียกว่า "เมโทร" (Métro) ซึ่งเป็นคำย่อของคำว่า "เมทรอปอลีแต็ง" (Métropolitain)
ที่มาของชื่อ
คำว่า "ประเทศฝรั่งเศสแผ่นดินใหญ่" (France métropolitaine) นั้นมีที่มาตั้งแต่ยุคจักรวรรดินิยม (ตั้งแต่คริสต์ศตวรรษที่ 16 ถึง 20) เมื่อประเทศฝรั่งเศสถูกเรียกว่า "la Métropole" (แปลว่า เมืองเอก, เมืองแม่, แผ่นดินใหญ่) เพื่อให้เห็นถึงความแตกต่างกับอาณานิคมและดินแดนอารักขา (les colonies หรือ l'Empire) คำเดียวกันนี้ยังเคยใช้กับประเทศยุโรปที่เคยมีอาณานิคมอีกด้วย (เช่น "Metropolitan Britain" หรือ "España metropolitana") ซึ่งคำดังกล่าวไม่ว่าจะเป็น "metropolis" หรือ "metropolitan" ต่างมาจากภาษากรีกโบราณ "metropolis" (จาก μήτηρ, mētēr = แม่ และ πόλις, pólis = เมือง) ซึ่งเคยใช้กับเมืองหรือรัฐที่มีอาณานิคมในทะเลเมดิเตอร์เรเนียน (เช่น มาร์เซย์ เป็นเมืองขึ้นของโฟซา (Phocaea) ดังนั้นโฟซาเป็นเมืองแม่ (metropolis) ของมาร์เซย์ เป็นต้น) และต่อมาคำว่า "metropolis" และ "metropolitan" ได้มีความหมายว่า "เมืองแม่" หรือ "รัฐปกครองของอาณานิคม" ซึ่งใช้กับประเทศและชาติเพื่อให้ตรงกันข้ามกับอาณานิคม ในปัจจุบัน บางคนไม่ปรารถนาที่จะใช้คำว่า "ประเทศฝรั่งเศสแผ่นดินใหญ่" (France métropolitaine) เนื่องจากความหมายเดิมของศัพท์ที่ใช้กับดินแดนอาณานิคม พวกเขาชอบที่จะเรียกว่า "ประเทศฝรั่งเศสในดินแดนยุโรป" (le territoire européen de la France) มากกว่า เหมือนที่ระบุในสนธิสัญญาก่อตั้งสหภาพยุโรป ทั้งนี้ทั้งนั้นพวกเขายังได้ต่อต้านการที่แบ่งประเทศฝรั่งเศสแผ่นดินใหญ่และประเทศฝรั่งเศสโพ้นทะเลในหลายๆ ด้านเช่น สถาบันอินซี (INSEE) เคยคำนวณสถิติประชากร เศรษฐกิจ ฯลฯ ให้กับประเทศฝรั่งเศสแผ่นดินใหญ่เท่านั้น แล้วค่อยทำสถิติของประเทศฝรั่งเศสโพ้นทะเลทีหลังและต่างหาก ซึ่งประชาชนก็ได้ต่อต้านการกระทำเช่นนี้เป็นอย่างมาก โดยกล่าวว่าจังหวัดโพ้นทะเลทั้งห้าเป็นของประเทศฝรั่งเศสอย่างสมบูรณ์ ซึ่งส่งผลให้ตั้งแต่คริสต์ทศวรรษ 1990 เป็นต้นมา สถาบันอินซี (INSEE) ได้ทำสถิติโดยรวมจังหวัดโพ้นทะเลทั้งห้าไว้ด้วย (เช่น จำนวนประชากรและผลิตภัณฑ์มวลรวมภายในประเทศ) สถาบันอินซีจึงเรียกประเทศฝรั่งเศสแผ่นดินใหญ่และจังหวัดโพ้นทะเลทั้งห้าเป็น "ประเทศฝรั่งเศสทั้งหมด" (France entière) ซึ่งจะไม่รวมอาณานิคมโพ้นทะเลและดินแดนโพ้นทะเลไว้ แต่เมื่อพูดถึงหน่วยงานบริหารในสาขาอื่นๆ แล้วนั้น ความหมายของคำว่า "ประเทศฝรั่งเศสทั้งหมด" (France entière) อาจจะแตกต่างไป เช่น เมื่อกระทรวงมหาดไทยฝรั่งเศส ประกาศผลการเลือกตั้ง และใช้คำว่า "ประเทศฝรั่งเศสทั้งหมด" (France entière) นั่นหมายถึงสาธารณรัฐฝรั่งเศสทั้งหมด ไม่ใช่เฉพาะประเทศฝรั่งเศสแผ่นดินใหญ่และประเทศฝรั่งเศสโพ้นทะเลตามความหมายของสถาบันอินซี (INSEE)
ข้อมูลและสถิติ
สถิติเมื่อวันที่ 1 มกราคม พ.ศ. 2551 มีประชากรกว่า 61,875,822 คนอาศัยอยู่ในประเทศฝรั่งเศสแผ่นดินใหญ่ ในขณะที่ 2,597,318 อาศัยอยู่ในประเทศฝรั่งเศสโพ้นทะเล โดยรวมเป็นประชากร 64,473,140 คน ซึ่งเมื่อคำนวณดูแล้ว ประชากรของประเทศฝรั่งเศสแผ่นดินใหญ่เท่ากับ 96% ของประชากรทั้งหมดของสาธารณรัฐฝรั่งเศส
ในการเลือกตั้งรอบสองของการเลือกตั้งประธานาธิบดีฝรั่งเศส พ.ศ. 2550 ประชาชนกว่า 37,342,004 คนได้ลงคะแนนเสียงเลือกตั้ง (83.97% จากผู้มีสิทธิเลือกตั้ง) โดยที่ประชาชน 35,907,015 คน (96.16% ของผู้ลงคะแนนเสียง) ลงคะแนนเสียงในแผ่นดินใหญ่ (85.31%) อีก 1,088,679 (2.91% ของผู้ลงคะแนนเสียง) ลงคะแนนเสียงในประเทศฝรั่งเศสโพ้นทะเล (69.85%) และ 346,310 (0.93 ของผู้ลงคะแนนเสียง) ลงคะแนนเสียงในต่างประเทศ (ชาวฝรั่งเศสที่อาศัยอยู่ต่างประเทศ - 42.13%)
สภาผู้แทนราษฎรฝรั่งเศสประกอบด้วยสมาชิก 577 คน โดยที่ 555 คน (96.2% จากทั้งหมด) ได้รับเลือกตั้งในแผ่นดินใหญ่ ในขณะที่อีก 22 คน (3.8% จากทั้งหมด) ได้รับเลือกตั้งในประเทศฝรั่งเศสโพ้นทะเล
ประเทศฝรั่งเศสภาคพื้นทวีป
ประเทศฝรั่งเศสแผ่นดินใหญ่ เมื่อไม่รวมกับคอร์ซิกา (กอร์ส) จะถูกเรียกว่า "ประเทศฝรั่งเศสภาคพื้นทวีป" (La France continentale) หรือ "ทวีป" (le continent) ในคอร์ซิกา (กอร์ส) ชาวฝรั่งเศสที่มาจากประเทศฝรั่งเศสภาคพื้นทวีปจะถูกเรียกว่า "ชาวทวีป" (les continentaux)
สการ์เล็ตวิทช์
วันด้าเป็นหนึ่งในสมาชิกของ อเวนเจอร์ส (อังกฤษ: Avengers) รวมถึงฝาน้องชายแฝดของเธอด้วย (สการ์เล็ตวิทช์ เกิดก่อน ซิลเวอร์ . 30 วินาที)
ประวัติ
วันด้า แม็กซิมอฟฟ์ และ เปโตร แม็กซิมอฟฟ์ เป็นลูกของ แม็กนีโต้ และ Magda Lehnsherr แม็กนีโต้ และ Magda ได้หนีมาจากค่ายกักกันได้สำเร็จ จากนั้นก็ได้แต่งงานและใช้ชีวิตร่วมกัน Magda ได้ตั้งครรภ์และได้ให้กำเนิดฝาแฝด เด็กที่ออกมามีทั้งชายและหญิง สถานที่เกิดของเด็กทั้งสองคนนั้นเกิดที่ Wundagore ซึ่งช่วงนั้นที่ Wundagore มีการต่อสู้ระหว่าง เทพปีศาจ Chthon กับ Knight of Wundagore(โดยมี Sorcerer Magnus และ High Evolutionary คอยช่วยเหลือ) ซึ่งชัยชนะเป็นของ Knight of Wundagore เด็กทั้งสองคนตกอยู่ในความดูแลของ Django และ Marya Maximoff ซึ่งเด็กทั้งสองได้เพลอแสดงพลังของ Mutant ตัวเองออกมาในขณะที่อยู่กับครอบครัว Maximoff คนในหมู่บ้านต่างหวาดเกรงและกล่าวหาว่า เด็กทั้งสองเป็นปีศาจ จึงได้บุกเผาทำลายบ้านครอบครัว Maximoff ผลทำให้ Marya ตายในกองเพลิง และ Django ถูกชาวบ้านจับไป ส่วน วันด้าและ Pietro หลบหนีออกมาได้ กับความคิดที่ว่าครอบครัวของตนเสียชีวิตหมดแล้ว จนได้ไปเจอกับ แม็กนีโต้ (โดยที่เด็กทั้งสองคนไม่รู้ว่าเป็นพ่อแท้ๆ)
หลังจากนั้น แม็กนีโต้ และพาเข้ากลุ่ม Brotherhood of Evil Mutants ของตนและได้มีการ ปฏิบัติภารกิจ อย่างเช่น เข้าต่อสู้กับ X-Men ซึ่งในตอนท้าย วันด้ารู้สึกเสียใจและอยากออกจากกลุ่ม จนในที่สุด เมื่อ แม็กนีโต้ ถูก Stranger จับตัวไป วันด้าและ Pietro จึงได้ออกจากกลุ่ม Brotherhood of Evil Mutants ทั้งสองตั้งใจจะแก้ตัวจากความผิดพลาดในอดีต จึงไปเข้ากลุ่ม Avengers ภายใต้การนำของ Captain America ในช่วงนี้ วันด้าได้ทำภารกิจมากมาย และได้เจอกับ แม็กนีโต้ อีกครั้ง ,พวกเขาได้เจอเพื่อนต่างๆ ได้พบกับ Hawkeye ซึ่งได้มาเป็นเพื่อนสนิทของเธอและที่สำคัญ วันด้าได้เริ่มคบ กับ วิชั่น ซึ่งทั้ง Pietro และ Hawkeye คัดค้าน ในระหว่างช่วงที่อยู่กับ Avengers ตัว วันด้าได้มีโอกาสเรียนรู้ในการฝึกควบคุมพลัง Mutant ของตนเองจาก Agatha Harkness ซึ่งทำให้ วันด้ามีความสามารถเพิ่มขึ้นอย่างมาก
แต่แล้วความสุขของ วันด้าก็อยู่ได้ไม่นานนัก ต่อมา วันด้าได้รู้ว่า แม็กนีโต้ เป็นพ่อที่แท้จริงของตน (จากการที่ แม็กนีโต้ ไปสืบหาเรื่องราวของภรรยาของตน จนรู้เรื่อง และตามมาเจอ วันด้าซึ่ง วันด้าโกรธมาก เนื่องจากอดีตที่อยู่ Brotherhood of Evil Mutants กลายเป็นสิ่งที่หลอกหลอนจิตใจ
เรื่องราวเริ่มแย่ลงเมื่อ ตอนที่ วันด้าย้ายมาอยู่กับ West Coast Avengers พร้อมกับสามี วิชั่น ซึ่งต่อมา วิชั่น โดนจับล้างสมองทำให้ วิชั่น กลายเป็นหุ่นที่ไร้ความรู้สึกทำให้ วันด้าเสียใจอย่างมาก และพยายามหาทางทำให้ วิชั่น กลายเป็นเหมือนเดิม และในที่สุดความโศกเศร้าที่สุดก็มาเยือน วันด้าเมื่อลูกทั้งสองของตนได้หายไปและ วันด้าได้รับรู้ความจริงจาก Agatha Harkness ว่าแท้จริงแล้ว ลูกๆของเธอคือเศษเสี้ยววิญญาณของ Mephisto และถูก พากลับไปสู่ตัว Mephisto เอง เหล่า Avengers พยายามเข้าช่วยเหลือแต่ไม่เป็นผลตัว วันด้าเริ่มตกอยู่ในภาวะที่ควบคุมตนเองไม่ได้และคลั่ง Agatha จึงตัดสินใจลบความทรงจำทั้งหมดของ วันด้าที่เกี่ยวกับลูกๆ เพื่อลบความเจ็บปวดครั้งนี้ต่อมา วันด้าได้ร่วมกับ Avengers ต่อสู้กับ Onslaught, Morgan Le Fay ,Squadron Supreme, ฯลฯ รวมถึงการได้มีโอกาสนำทีม Avengers
วันด้าได้เรียนรู้ว่าเกี่ยวกับการเป็นจุดรวมในการเชื่อมต่อพลังเวทย์ ของโลกจาก Agatha Harkness และเรียนรู้ในการใช้พลังเวทย์เพิ่มเติมโดยเฉพาะ Chaos Magic ซึ่งมีผลต่อการเปลี่ยนแปลงความเป็นจริง และเป็นแหล่งพลังที่มีผลต่อพลัง Mutant ของตนซึ่งส่งผลโดยตรงต่อ การควบคุมตนเอง รวมถึงควบคุมพลัง Mutant ของตนเรื่องเริ่มจากเมื่อ วันด้าสร้างและให้กำเนิดทารกฝาแฝดขึ้นมา 2 คน คือ โธมัส และ วิลเลี่ยม จากพลังเวทย์ ครอบครัวของเธอคงสมบรูณ์มีความสุข ถ้าไม่เพราะวันหนึ่งลูกๆของเธอหายไป เนื่องจากวิญญาณฝาแฝดทั้งสองคนถูกจับตัวไปโดย Master Pandemonium เพื่อบรรณาการแก่Mephisto Wandaเสียใจมาก และควบคุมสติไม่อยู่ เธอกล่าวโทษว่าเป็นความผิดของavengers และใช้พลังของตัวเองถล่มทีมAvengers สมาชิก Avengers 3คนเสียชีวิต (วิชั่น, Hawkeye ,Ant Man) สมาชิกคนอื่นๆเสียขวัญและกำลังใจ จนทีม Avergers ในตอนนั้นต้องปิดตัวลง
เมื่อเหล่า Avengers เชื่อแบบนั้น Captain America ได้ปรึกษากับ Wolverine เรื่องของ Hope Summers และตัดสินใจยกทีมบุกไปที่ Utopia ถิ่นของ X-Men เพื่อไปล่าตัว Hope Summers ทำให้ทีม Avengers นำโดย Captain America และ Wolverine สู้กับทีม X-Men นำโดย Cyclops การต่อสู้เป็นไปอย่างดุเดือดแต่ในที่สุด Wolverine ไม่สามารถกำจัด Hope ได้ และ Hope หนีรอดไปได้
Scarlet Witch สลบไม่ได้สติจากเหตุการณ์นั้น แม็กนีโต้ พาร่างเธอมาหา Xavierหวังจะให้ช่วยรักษา แต่เหล่า X-Men กับ Avengers ได้ประชุมกันและเห็นพ้องว่าควรฆ่า Scarlet Witch เพราะจากเหตุการณ์ที่เกิดขึ้น ได้แสดงให้เห็นว่าเธอเป็นภัยเกินกว่าจะเก็บไว้ แต่ Quicksilver น้องชายร่วมสายเลือดได้มาช่วยเธอไว้ วันด้าได้ใช้พลังเปลี่ยนแปลงความเป็นจริง ให้โลกนี้เป็นไปอย่างที่เธอคิด ในโลก ‘House Of M’ (ในโลกนี้ครอบครัวเธอเป็นราชวงศ์ โดยมี แม็กนีโต้ เป็นกษัตริย์)
Hex Bolts : พลังในการร่ายเวทมนตร์หรือคำสาป เวลาที่วันด้าใช้พลังนี้ จะมีแสงสีแดง เป็นรูปหกเหลี่ยมหรือสามเหลี่ยมเกิดขึ้นที่บริเวณมือของเธอ ซึ่งคำสาปเหล่านี้นับว่า มีความแข็งแรงในตัวของคำสาปมาก เพราะ มันจะแสดงให้เห็นถึงโชคร้ายที่จะตามมา หรือเกิดขึ้นต่อฝ่ายตรงข้ามหลังจากที่โดนเธอเล่นงานโดยคำสาป เธอสามารถใช้คำสาปของเธอในการควบคุมมวลสาร ไฟ หรือ เอาอากาศที่มีอยู่น้อยนิดตรงนั้น มาสร้างเป็นแรงโมเมนตัมแรงใหม่ เพื่อที่จะให้เธอควบคุมแรงโน้มถ่วงของโลกได้ หรือสามารถยกของหนัก ๆ สิ่งนั้นได้เพียงแค่ใช้เวทมนตร์ของเธอ และเธอยังสามารถใช้พลังเหล่านี้ในการสร้างแรงระเบิดและปล่อยเป็นแสงใส่ในการโจมตีศัตรูได้ พลังของเธอว่ากันว่า มีมากกว่า Dormammu ที่เป็นศัตรูตัวฉกาจจ์ของ หมอแปลก และเธอยังสามารถใช้พลังในการควบคุม Dormammu ได้ ว่ากันว่า พลังของวันด้าเป็นหนึ่งเดียว ที่ Ultron กลัวและยังหาวิธีจัดการไม่ได้ หรือ แม้แต่เกราะที่หุ้มด้วยอดาเมนทียมก็ไม่สามารถที่จะทำลายพลังของวันด้าได้ เธอเคยแสดงให้เห็นในการทำลายพลังของ Domino ที่จะใช้โจมตีทำให้เกิดความโชคร้ายแก่เธอ เธอสามารถควบคุมพลังของ โดมิโน่ได้
Telekinesis : สามารถยกสิ่งของหรือวัตถุและเคลื่อนย้ายมัน ได้ตามใจคิด โดยใช้พลังเวทย์
เนื้อเรื่องหลักของเรื่องจะเกี่ยวข้องกับ Hope Summers และ Scarlet witch โดยที่ทั้ง 2 ฝ่ายเชื่อว่า Hope Summers เป็น Pheonix Next Host ฝั่ง X-Men เชื่อว่า Hope จะมาช่วยกอบกู้เหล่า X-Men และ Mutant ที่เหลืออยู่ แต่ฝั่ง Avengers เชื่อว่า Hope Summers และพลังของ Phoenix น่าจะเป็นภัยคุกคามมากกว่า
ไม่ว่าจะเป็น Latveria, Savage Land , Tabula Rasa ,Wakanda , Wundagore แม้แต่ใน อวกาศ ทีม Avengers ก็พยายามที่จะหยุดยั้ง Pheonix แต่ก็ทำอะไรไม่ได้มาก ระหว่างนั้น Wolverin หาตัว Hope จนเจอ และ Hope ตกลงที่จะให้ Wolverine ช่วย ทั้งสองคน ได้บอก Captain America ถึงแผน และไปที่ดวงจันทร์ ฝ่าย X-Men นั้น Emma frost เจาะเข้าจิตของ กัปตัน ทำให้รู้แผน ก็ยกพวกตามไปที่ดวงจันทร์เช่นกัน ที่ดวงจันทร์ Avengers และ X-Men ได้ต่อสู้กันอีกครั้ง และ Pheonix มาถึงพอดี ทำให้ Hope มีพลังแข็งแกร่งขึ้นมาก ทีม Avengers พยายามที่จะทำลาย Hope/Pheonix แต่กลายเป็นว่า อาวุธของ Iron Man ทำลาย Pheonix ไม่ได้ แต่ทำให้มันแตกเป็นเสี่ยงๆแทน และไปสิงร่างของ X-Men Pheonix 5 คือ Cyclops , Emma Frost , Namor , Colossus, Magik
Pheonix 5 พยายามเปลี่ยนแปลงหลายๆอย่าง ตามที่พวกเขาเชื่อว่า จะทำให้โลกเป็นที่ที่ดี และน่าอยู่ขึ้น (สำหรับ Mutant) อย่างเช่นการสร้างเกาะ Utopia ใหม่ ขึ้นมาให้เป็นที่อาศัยของ Mutant และช่วยสรรหาข้าวปลาอาหาร แต่ถึงแม้ว่า Pheonix 5 จะพยายามทำเรื่องดีๆ เหล่า Avengers ก็ไม่เชื่อใจใน Pheonix เนื่องจากกลัวว่าจะกลายเป็นด้านมืด Dark Pheonix ในที่สุด ทำให้เหล่า Avengers ยก Hero มากมาย ไปที่ Utopia อีกครั้ง แต่ก็แพ้ให้กับ Cyclops และEmma Frost อย่างง่ายดาย การที่ Avengers มาบุก Utopia ทำให้ Cyclops โกรธมาก ประกาศกร้าวว่า จะฆ่า Avengers ให้หมด ” No More Avengers “
กลับไปที่ Hope หนีไปอยู่ที่ K’un-lun โดยมี Iron Fist ช่วยเหลือ และเหล่า Avengers ช่วยแนะนำ Hope Iron-Man และ Black Panther เองก็พยายามค้นคว้าเพื่อจะหาทางหยุดยั้ง Pheonix ให้ได้ ทั้งสองฝ่ายก็ต่อสู้กันมาเรื่อยๆ Namor ที่โมโห scarlet witch บุกมาที่ wakanda เหล่า Avengersรวมพลทุกคนที่จะรวมได้มาสู้ สุดท้าย Namor พ่ายไป แต่เรื่องราวกลับกลายเป็นว่า พลังของ Namor แยกย้ายไปอยู่กับ Pheonix อีก 4 คนที่เหลือ ยิ่งทำให้พวกเขาแข็งแกร่งขึ้น
ขณะที่การต่อสู้ของ Avengers คนอื่นๆ ก็พ่ายแพ้ Pheonix 4 ไปอีกมากมาย และถูกจับเป็นตัวประกัน Storm มาหา Black Panther และบอกที่อยู่ให้ไปช่วยตัวประกันเหล่านั้น เหล่า Avengers บุกไปช่วยมาได้ ระหว่างจะหนีกลับ Colossus และ Magik เข้ามาขวาง Spider-Man  อาสาจะอยู่สู้เพื่อให้เพื่อนหนีไป และใช้อุบายหลอกให้ Colossus กับ Magik ทะเลาะกันเองจนล้มไปทั้งคู่ พลัง Pheonix ไปตกอยู่ที่ Cyclops และ Emma Frost ยิ่งแกร่งขึ้นไปอีก
เมื่อมีพลัง Pheonix มาก ทั้ง Emma Frost และ Cyclops เหมือนจะต้านทานพลังมากมายขนาดนั้นไม่ไหว และเสียการควบคุมในที่สุด ทีม Avengers ที่ตอนนี้มีสมาชิก Mutant มาร่วมทีมสู้ด้วย ทุ่มเททุกอย่างสู้กับทั้งคู่ จนในที่สุด Cyclops ตัดสินใจล้ม Emma Frost และชิงพลัง Pheonix มาเป็นของตัวเองเพื่อความแข็งแกร่งขึ้นไปอีก Professor X  พยายามขอร้องให้ Cyclops เลิกทำแบบนี แต่ Cyclops เสียการควบคุมไปแล้ว กลายเป็น Dark Pheonix ไป
ความหวังสุดท้ายของ Avengers คือ ให้ Scarlet Witch ร่วมมือกับ Hope เพื่อหยุด Cyclops จนในที่สุดสำเร็จ และ Pheonix ไปเข้าร่างของ Hope จึงรวมพลังกัน โดยพูดว่า "No more fire. No more figthing. No more playing god. No more Pheonix." ทำให้พลังของ Pheonix แตกเป็นเสี่ยงๆ กระจัดกระจายไปทั่วโลก ทำให้มี Mutant เกิดขึ้นใหม่มากมาย แต่ก็ทำได้ไม่นาน เพราะไม่นานหลังจากนั้น Phoenixก็กลับมาเกิดใหม่อีกครั้ง
Cyclops โดนจับไป Captain America ไปเยี่ยม และรู้สึกผิดที่น่าจะช่วย Mutant ได้มากกว่านี้ จึงตั้งใจกลับมารวมทีม Avengers ขึ้นมาใหม่ ให้แกร่งกว่า เทพกว่าเดิม เพื่อช่วยเหลือ Mutant และกอบกู้โลกจากเหล่าร้าย
พลังและความสามารถ
Chaos Magic Reality Warping : วันด้ามีพลังเกี่ยวกับจัดการกฏของความเป็นไปได้ วันด้ามีความสามารถในการจัดการกับความเป็นจริงและสามารถเปลี่ยนแปลงความเป็นจริงได้ ทั้งหมดนี้เป็นผลมาจากพลังที่ได้จาก Chthon ที่ได้มอบพลังนี้ให้เป็นพลังแห่งการกลายพันธุ์ของเธอตั้งแต่เกิด เป็นพลังที่สามารถบิดเบือนกฎธรรมชาติ
พลังของวันด้าขึ้นอยู่กับสภาพแวดล้อมรอบตัวเธอ ไม่ว่าจะเป็น ความเครียด ความกดดัน ความเกลียด หรือสิ่งต่าง ๆ ที่จะเป็นสิ่งเร้าหรือเร่งพลังของวันด้าให้มีอนุภาพเพิ่มขึ้นอย่างมหาศาล และยังขึ้นอยู่กับการรวบรวมสมาธิของเธอเองด้วย ยิ่งเธอบิดเบือนความเป็นจริงมากเท่าไหร่ เธอก็จะยิ่งใช้พลังมากและอ่อนแอตามไปด้วย
พลังเวทย์ในการเปลี่ยนแปลงความเป็นจริงของวันด้า จะขึ้นอยู่กับคำพูดของเธอ ทุกครั้งที่เธอใช้พลังเธอจะต้องรวบรวมสมาธิและเปล่งเสียงออกมาเป็นคำพูด และสถาณการณ์ในตอนนั้นก็จะเป็นไปตามที่เธอพูดหรือเธอต้องการ ดอกเตอร์ สเตรงจ์ เคยกล่าวไว้ว่า เวทมนตร์ของวันด้าเป็นสิ่งที่น่ากลัว มันเป็นการบิดเบือนความเป็นจริงผสมกับการเล่นมายากล วันด้ายังเคยใช้พลังของเธอเองในการรักษาขาของ ชาร์ล ให้กลับมาเดินได้อีกครั้งด้วยเวทมนตร์ของเธอ
ในโลก 616 นี้ ระดับพลังของวันด้า เรียกว่า อยู่ในระดับ Nexus Being เลยก็ว่าได้ เดอะ วอซเชอร์ หรือ Uatu เคยกล่าวเอาไว้ว่า พลังของวันด้า จะมีผลกระทบต่อความเป็นจริง แต่นั่นยังรวมไปกระทบถึงกับมิติอื่น ๆ ด้วย เช่น มิติที่เราเรียกว่า เวลา เป็นมิติที่ไม่มีใครสามารถยุ่งเกี่ยวได้ ซึ่งพลังเธอทำให้อยู่ในกลุ่มเดียวกับ เน็กซัส บีอิ้ง คนอื่น ๆ เช่น จีน เกรย์(ไม่ใช่ร่างอวตารของPhoenix) / แฟรงคริน ริชาร์ด / โอดิน เป็นต้น ดอกเตอร์ สเตรงจ์เคยบอกว่า พลังของวันด้า เป็นจุดเชื่อมต่อระหว่างเวทมนตร์และพลังทุกสิ่งบนโลก พลังของวันด้าเรียกได้ว่าเป็นหนึ่งในพลังที่มหัศจรรย์ที่สุดพลังหนึ่งที่เกิดขึ้นมาบนโลกโดยไม่ได้ไปเรียนรู้ หรือศึกษาเพิ่มเติม แต่เป็นพลังเวทย์ที่เธอได้มาแต่กำเนิดนั่นเอง
Flight : สามารถใช้พลังในการทำให้ตัวเองบินได้
ตำบลสะแกราช
สะแกราช เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสะแกราช ตั้งอยู่ห่างจากอำเภอปักธงชัย ประมาณ 15 กิโลเมตร
การปกครอง
ตำบลสะแกราช แบ่งการปกครองออกเป็น 15 หมู่บ้าน คือ
ชิมูระ ชินปาจิ
ชิมูระ ชินปาจิ เป็นหนึ่งในตัวละครหลักในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ เป็นสมาชิกคนที่ 2 ของร้านรับจ้างสารพัด มักทำหน้าที่ตบมุกตัวละครอื่น
ชื่อที่กินโทกิและคารุงะชอบเรียกคือ ปัจซัง และ ขาตั้งแว่น และ ชิมูระ ชินปาจิ ยังซิงอยูู่
ข้อมูลตัวละคร
ชิมูระ ชินปาจิเป็นบุตรคนที่ 2 ของเจ้าของโรงฝึกดาบโคโตคัง ที่สอนเพลงดาบสายเท็นโดมุชิน  เมื่อชาวสวรรค์ได้ออกบัญญัติห้ามซามูไรใช้ดาบทำให้โรงฝึกดาบได้ปิดตัวลง หลังจากบิดาเสียชีวิต ตัวเขาและพี่สาวของเขาคือชิมูระ ทาเอะ (โอทาเอะ) ก็พยายามทำงานหาเงิน เพื่อฟื้นฟูโรงฝึกดาบ และเพื่อใช้หนี้ที่บิดาได้กู้ไว้ก่อนเสียชีวิต
ชินปาจินั้นได้ทำงานที่ร้านอาหารแห่งหนึ่ง วันหนึ่งได้ถูกชาวสวรรค์ที่เป็นทูตชาวดาวจาโทรันและเป็นลูกค้าของร้านอาหารแกล้งขัดขาจนล้มไปชนโต๊ะที่ซากาตะ กินโทกินั่งอยู่จนพาร์เฟ่ต์หก กินโทกิโมโหจึงทำร้ายทูตดาวจาโทรันและได้หลบหนีไป แต่ก็ได้แอบเอาดาบไม้ที่ใช้ก่อเหตุไว้กับชินปาจิ ทำให้ชินปาจิถูกเข้าใจว่าเป็นผู้ก่อเหตุและถูกไล่ออกจากงาน ชินปาจิและโอทาเอะจึงได้ตามตัวกินโทกิมาที่โรงฝึกเพื่อให้กินโทกิชดใช้การกระทำ แต่ในระหว่างนั้น นายทุนชาวสวรรค์ที่พ่อของชินปาจิได้กู้เงินไว้ได้เข้ามาเพื่อทวงหนี้จากชินปาจิและโอทาเอะ โอทาเอะตัดสินยอมไปทำงานเป็นหญิงบริการในสถานเริงรมย์เพื่อใช้หนี้และเพื่อรักษาโรงฝึกของพ่อไว้ ชินปาจิไม่ยอมรับการตัดสินใจของพี่สาว กินโทกิจึงพาชินปาจิบุกขึ้นเรือของนายทุนชาวสวรรค์และชิงตัวโอทาเอะกลับคืนมาได้สำเร็จ ชินปาจิได้รู้สึกถึงจิตวิญญาณของซามูไรในตัวของกินโทกิ จึงตัดสินร่วมทำงานในร้านรับจ้างสารพัดของกินโทกิ
ชื่อของชินปาจิ
ชื่อ ชินปาจิ มีที่มาจากชื่อของ นางาคุระ ชินปาจิ หนึ่งในสมาชิกชินเซ็นงุมิในประวัติศาสตร์จริง ส่วนนามสกุล ชิมูระ มีที่มาจาก ชิมูระ เคน นักแสดงตลกของญี่ปุ่น
ชิมูระ ชินปาจิ มีชื่อเล่นว่า ชินจัง เป็นชื่อที่โอทาเอะที่เป็นพี่สาวใช้เรียก ตัวละครส่วนใหญ่ในเรื่องเรียกชินปาจิด้วยชื่อจริง
ชื่อที่กินโทกิและคารุงะชอบเรียกคือ ปัจซัง และ ขาตั้งแว่น และ ชิมูระ ชินปาจิ ยังซิงอยูู่
การปรากฏตัวบนปก
ชินปาจิปรากฏตัวบนหน้าปกของหนังสือการ์ตูนกินทามะ เล่มที่ 2 โดยอยู่ในท่าดื่มชาและมีดาวเสาร์เป็นฉากด้านหลัง และยังปรากฏตัวบนสันปกของหนังสือการ์ตูนกินทามะเล่มเดียวกัน
ดูเพิ่ม
List of Gin Tama characters
แกรี คูเปอร์
ในชีวิตการแสดงของเขา คูเปอร์ได้รับการเสนอชื่อเข้าชิงรางวัลออสการ์ 5 ครั้งในสาขานักแสดงนำชายยอดเยี่ยม และได้รับรางวัล 2 ครั้ง จากภาพยนตร์ Sergeant York และ High Noon เขายังได้รับรางวัลเกียรติยศในปี 1961 จากเวทีรางวัลออสการ์ หลายศตวรรษต่อมา สถาบันภาพยนตร์อเมริกัน จัดอันดับคูเปอร์อยู่อันดับ 11 ของนักแสดงที่ยอดเยี่ยมที่สุด
อ้างอิง
1901 1961
จอมพลไรช์
จอมพลไรช์ (Reichsmarschall) เป็นยศทหารชั้นสูงสุดในกองทัพแวร์มัคท์ของนาซีเยอรมนี มีอำนาจบัญชากองทัพเป็นรองแค่ฟือเรอร์ อดอล์ฟ ฮิตเลอร์ ซึ่งดำรงตำแหน่งผู้บัญชาการสูงสุดแห่งแวร์มัคท์ในช่วงสงครามโลกครั้งที่สอง ฮิตเลอร์ตั้งยศนี้ขึ้นมาตามยศ Reichserzmarschall ซึ่งปรากฏในคริสต์ศตวรรษที่ 12 ในสมัยจักรวรรดิโรมันอันศักดิ์สิทธิ์
ในช่วงสงครามโลกครั้งที่สอง แฮร์มัน เกอริง ผู้บัญชาการใหญ่กองทัพอากาศเยอรมัน เป็นเพียงคนเดียวที่ได้รับยศ จอมพลไรช์ จากฮิตเลอร์ในวันที่ 19 กรกฎาคม ค.ศ. 1940 ซึ่งทำให้เขามีความอาวุโสเหนือกว่านายทหารทั้งหมดในแวร์มัคท์ เหนือกว่าแม้กระทั่งยศจอมพล (Generalfeldmarschall)
อย่างไรก็ตาม ในสัปดาห์สุดท้ายของสงคราม เมื่อเกอริงพยายามรวบอำนาจบัญชาการจากฮิตเลอร์ที่ติดวงล้อมข้าศึกอยู่ในกรุงเบอร์ลิน ฮิตเลอร์ได้สั่งปลดและถอดยศเกอริงในวันที่ 23 เมษายน ค.ศ. 1945 ก่อนที่หลายวันต่อมาจะมีคำสั่งตั้งจอมพลเรือ คาร์ล เดอนิทซ์ มาแทนที่เกอริง การแต่งตั้งนี้มีขึ้นหนึ่งวันก่อนหน้าหรือในวันที่ฮิตเลอร์ยิงตัวตาย (30 เมษายน 1945) แต่เดอนิทซ์ได้รับแจ้งคำสั่งนี้ในวันที่ 1 พฤษภาคม เพียงหนึ่งวันก่อนที่การสู้รบจะจบลง
กลุ่มรัสเซล
กลุ่มรัสเซล (Russell Group) เป็นกลุ่มมหาวิทยาลัยที่ประกอบด้วยมหาวิทยาลัยวิจัยขนาดใหญ่ในสหราชอาณาจักร 18 มหาวิทยาลัยจากสมาชิก 19 แห่ง ติด 20 อันดับแรกของประเทศในด้านงบวิจัย กลุ่มรัสเซลมีมหาวิทยาลัยอันดับต้น ๆ ของสหราชอาณาจักรอยู่เป็นจำนวนมาก
ผู้คนมักเปรียบเทียบกลุ่มรัสเซลของสหราชอาณาจักรกับ ไอวีลีก ซึ่งเป็นกลุ่มสถาบันอุดมศึกษาชั้นนำของสหรัฐอเมริกา ซึ่งเป็นการเปรียบเทียบที่ไม่ค่อยจะสมเหตุผลเท่าไรนัก เนื่องจากสถาบันอุดมศึกษาชั้นนำในสหรัฐอเมริกานั้น ส่วนใหญ่ได้รับการสนับสนุนจากเอกชน (ยกเว้นมหาวิทยาลัยคอร์เนลล์ที่มีบางสาขาได้รับการสนับสนุนจากรัฐ) จึงไม่มีความจำเป็นต้องจัดตั้งกลุ่มล็อบบี้วิ่งเต้น อย่างมหาวิทยาลัยในสหราชอาณาจักรซึ่งทุกแห่งรับงบประมาณรัฐ (ยกเว้นเพียงแห่งเดียวคือ มหาวิทยาลัยบักกิงแฮม ที่เป็นมหาวิทยาลัยเอกชนเต็มรูปแบบ)
จุดประสงค์ของกลุ่มรัสเซลคือ เป็นกระบอกเสียงของสมาชิก (โดยเฉพาะการวิ่งเต้นล็อบบี้รัฐบาลและรัฐสภา) และจัดทำรายงานเพื่อสนับสนุนข้อเรียกร้องต่าง ๆ ประเด็นสนใจของกลุ่มได้แก่ ความต้องการเป็นผู้นำในการวิจัยของสหราชอาณาจักร เพิ่มรายรับให้มากที่สุด ดึงพนักงานและนักเรียนที่ดีที่สุด ลดการแทรกแซงจากรัฐบาล และใช้ประโยชน์จากความร่วมมือระหว่างมหาวิทยาลัยให้มากที่สุด
งบวิจัย
กลุ่มรัสเซลเรียกตนเองว่าเป็น 'กลุ่มของมหาวิทยาลัยวิจัยขนาดใหญ่ 24 แห่ง' และก็ดูเหมือนคำกล่าวนี้จะเป็นจริงในแง่ของงบวิจัยที่สถาบันสมาชิกแต่ละแห่งได้รับ
ในแง่ของงบวิจัยในปี ค.ศ. 1998/9, มหาวิทยาลัย 17 แห่งแรกเป็นสมาชิกของกลุ่มรัสเซล มีมหาวิทยาลัยคาร์ดิฟฟ์อยู่ในอันดับที่ 19. โดยมีมหาวิทยาลัยนอกกลุ่มรัสเซล คือ มหาวิทยาลัยเลสเตอร์อยู่ที่ 18 และ ควีนแมรี่ อยู่ที่ 20. ในภาพรวมทั้งหมด กลุ่มรัสเซลได้งบมากกว่า 60% ของงบวิจัยของสถาบันอุดมศึกษาทั้งสหราชอาณาจักร.
สำหรับวิทยาลัยเศรษฐศาสตร์และรัฐศาสตร์แห่งลอนดอน (LSE) มีขนาดเล็กมากเมื่อเทียบกับสมาชิกอื่น ๆ อย่างไรก็ตามทางวิทยาลัย ไม่ได้เปิดสอนด้านวิทยาศาสตร์ เทคโนโลยี และการแพทย์ เนื่องจากเป็นวิทยาลัยเฉพาะทางด้านสังคมศาสตร์ ซึ่งด้านสังคมศาสตร์ LSE ได้รับงบวิจัยมากกว่าสถาบันด้านสังคมศาสตร์อื่น ๆ และจากการจัดอันดับโดยรัฐบาล LSE ก็มักจะติด 2 หรือ 3 อันดับแรกเสมอ ๆ ในด้านคุณภาพ
ในปี ค.ศ. 2004/5 ในแคว้นอังกฤษ สมาชิกกลุ่มรัสเซล ได้รับงบ 65% จากงบวิจัยทั้งหมดจาก Higher Education Funding Council for England (HEFCE) โดยในจำนวนนี้ กลุ่มสามเหลี่ยมทองคำ (The Golden Triangle ได้แก่ ออกซฟอร์ด, เคมบริดจ์, และ ราชวิทยาลัยแห่งลอนดอน (King's) + UCL + LSE + อิมพีเรียลคอลเลจ) ได้รับมากกว่า 40%. ในแคว้นเวลส์ คาร์ดิฟฟ์ได้รับงบ 49% ของงบวิจัยทั้งแคว้น และในแคว้นสก็อตแลนด์ กลาสโกว์และเอดินบะระรวมกันได้งบมากกว่า 50% ของงบวิจัยทั้งแคว้น. โดยถ้านำตัวเลขเหล่านี้มาเปรียบเทียบแล้ว 20 อันดับแรกทั่วทั้งสหราชอาณาจักรจะเป็นกลุ่มรัสเซล
ควรสังเกตด้วยว่า งบวิจัยนั้นขึ้นอยู่กับปัจจัยหลายอย่างนอกเหนือจากคุณภาพงานวิจัย โดยเฉพาะขนาดของสถาบันและสาขาวิชา (ตัวอย่างเช่น ด้านวิทยาศาสตร์ เทคโนโลยี และการแพทย์มักจะได้รับงบมากกว่า)
สมาชิก
}} กลุ่มรัซเซลปัจจุบันประกอบไปด้วยสมาชิก 24 สถาบัน โดยแบ่งออกเป็น 20 แห่งตั้งอยู่ในอังกฤษ, 2 แห่งในสกอตแลน, 1 แห่งในเวลส์ และ 1 แห่งในไอร์แลนด์เหนือ นอกจากนี้ปัจจุบันมีสถาบันสมาชิกอยู่ 4 แห่งที่เป็นวิทยาลัยภายในสังกัดของมหาวิทยาลัยลอนดอน
เฉลียง
เฉลียง อาจหมายถึง
อับดุลละฮ์ ซุงการ์
อับดุลละฮ์ ซุงการ์ (Abdullah Sungkar; ค.ศ. 1937 – พฤศจิกายน ค.ศ. 1999) เป็นทั้งผู้ก่อตั้งและผู้นำญะมาอะห์ อิสลามียะห์ ซึ่งเป็นองค์กรแบ่งแยกดินแดนและผู้ก่อการร้ายอิสลาม เขามีเชื้อสายอาหรับฮัฎเราะเมาต์
อี แท-ฮวัน
อี แท-ฮวัน (이태환; เกิด 21 กุมภาพันธ์ พ.ศ. 2538) เป็นนักแสดง นายแบบ และนักร้องชาวเกาหลีใต้ นับตั้งแต่เปิดตัวการแสดงครั้งแรกของเขาในปี พ.ศ. 2556 เขาได้แสดงในละครโทรทัศน์และซีรีส์ทางเว็บ โดยเฉพาะอย่างยิ่งเรื่อง ไพรด์แอนด์พรีจูดิซ (2014) และ W เขาเป็นสมาชิกของกลุ่มเซอร์ไพรส์ (วงดนตรี)
แหล่งข้อมูลอื่น
1995
พายสตาร์เกซี
พายสตาร์เกซี (stargazy pie หรือ starrey gazey pie, stargazey pie; starry gazee py) เป็นอาหารของชาวคอร์นวอลล์ที่ทำจากปลาพิลชาร์ด (ปลาซาร์ดีนยุโรป) อบพร้อมด้วยไข่ มันฝรั่งและปิดด้วยแป้งพาย มีการใช้ปลาชนิดอื่นในการปรุงเช่นกัน ลักษณะเฉพาะของพายสตาร์เกซี คือมีหัวปลา (และบางครั้งมีหางปลา) ยื่นออกมาจากแผ่นแป้ง เหมือนกับว่าปลาเหล่านั้นกำลังจ้องมองดวงดาวตามชื่อของพาย
เรื่องราวของบอว์ค็อกส์ได้รับความนิยมจากหนังสือเด็กเรื่อง The Mousehole Cat ของแอนโทเนีย บาร์เบอร์ (Antonia Barber) ซึ่งในเรื่องมีการกล่าวถึงพายสตาร์เกซี
ในปี ค.ศ. 2007 มาร์ก ฮิกซ์ (Mark Hix) ผู้เข้าแข่งขันรายการ Great British Menu ทางสถานีโทรทัศน์บีบีซี ชนะเลิศด้วยอาหารที่ประยุกต์จากพายชนิดนี้
คำอธิบาย
แม้ว่ามูลนิธิบริติชฟูดทรัสต์ (The British Food Trust) จะอธิบายอาหารจานนี้ว่าทั้งสนุกและน่าขบขันสำหรับเด็ก ๆ แต่เมนูนี้ก็ถูกจัดอยู่ในคอลัมน์ ''Yuck! Disgusting things people eat ซึ่งเป็นคอลัมน์เกี่ยวกับรูปแบบการดำเนินชีวิตของหนังสือพิมพ์เดอะนิวยอร์กเดลินิวส์ (The New York Daily News'') โดยนำเนื้อหามาจากหนังสือของนีล เซตช์ฟิลด์ (Neil Setchfield) นักเขียนชาวอเมริกัน ในเทศกาลทอมบอว์ค็อกส์อีฟมักจะมีการเสิร์ฟพายนี้ในร้านเดอะชิปอินน์ (The Ship Inn) ซึ่งเป็นผับแห่งเดียวในหมู่บ้านเมาส์โฮลเพื่อเป็นการหวนรำลึกถึงตำนาน
ต้นกำเนิด
พายมีต้นกำเนิดจากหมู่บ้านชาวประมงเมาส์โฮลซึ่งเป็นแหล่งมรดกของชาวคอร์นวอลล์ ตำนานได้กล่าวถึงต้นกำเนิดของพายโดยจะทำขึ้นเพื่อเฉลิมฉลองความกล้าหาญของทอม บอว์ค็อก (Tom Bawcock) ชาวประมงท้องถิ่นในคริสต์ศตวรรษที่ 16 ตำนานเล่าว่าฤดูหนาววันหนึ่งมีพายุหนักเป็นพิเศษ ทำให้ไม่มีเรือประมงลำใดสามารถออกจากท่าเรือได้ เมื่อวันคริสต์มาสใกล้เข้ามา ชาวบ้านซึ่งอาศัยปลาเป็นแหล่งอาหารหลักจึงเผชิญกับความอดอยาก
งานเฉลิมฉลองในสมัยโบราณนั้นจัดขึ้นโดยชาวประมงในช่วงปลายเดือนธันวาคม จะมีพายที่ปรุงด้วยปลาชนิดต่าง ๆ เพื่อแสดงถึงความหวังที่จะจับปลาได้หลากหลายชนิดในปีถัดไป มีความเป็นไปได้ที่เทศกาลทอมบอว์ค็อกอีฟ จะสืบทอดมาจากเทศกาลเหล่านั้น ตั้งแต่ปี ค.ศ. 1963 เทศกาลทอมบอว์ค็อกอีฟจัดขึ้นโดยมีฉากหลังเป็นหมู่บ้านเมาส์โฮลซึ่งมีการประดับไฟทั้งท่าเรือพร้อมกับการแสดงอื่น ๆ อีกมากมาย จะมีไฟชุดหนึ่งเป็นตัวแทนของพายด้วย โดยแสดงให้เห็นหัวและหางของปลาที่ยื่นออกมาจากจานพายภายใต้ดาว 6 ดวง
มีการอ้างว่าเทศกาลทั้งหมดเป็นการประดิษฐ์ขึ้นโดยเจ้าของร้าน The Ship Inn ในช่วงคริสต์ทศวรรษ 1950 อย่างไรก็ตามงานเฉลิมฉลองได้รับการบันทึกโดยมอร์ตัน แนนซ์ (Morton Nance) นักเขียนเรื่องเกี่ยวกับวัฒนธรรมคอร์นวอลล์ในปี ค.ศ. 1927 ในนิตยสาร Old Cornwall โดยคำอธิบายของเขาเกี่ยวกับงานเฉลิมฉลองซึ่งมีขึ้นก่อน ค.ศ. 1900 แม้ว่าเขาจะสงสัยในตัวตนที่แท้จริงของทอม บอว์ค็อก โดยระบุว่าความจริงแล้วควรสะกดว่า "Beau Coc" นอกจากนี้เขายังยืนยันด้วยว่าต้นกำเนิดของเทศกาลมีมาตั้งแต่สมัยก่อนคริสต์ศักราช แม้ว่าจะไม่มีความชัดเจนว่าขนมพายกลายเป็นส่วนหนึ่งของเทศกาลนี้ในเวลาใด มอร์ตัน แนนซ์ได้ดำเนินการฟื้นฟูเพลงดั้งเดิมที่ร้องในเทศกาลทอมบอว์ค็อกอีฟ โดยใช้ทำนองเพลงท้องถิ่น "wedding March"
กล่าวว่าตำนานเกี่ยวกับพายสตาร์เกซีพร้อมกับพายอื่น ๆ ที่มีลักษณะไม่ปรกติของคอร์นวอลล์ เป็นสาเหตุที่ทำให้ปีศาจไม่เคยมาที่คอร์นวอลล์ ในหนังสือของโรเบิร์ต ฮันต์ (Robert Hunt) เรื่อง Popular Romances of the West of England: The drolls, traditions, and superstitions of old Cornwall ซึ่งเป็นการรวบรวมประเพณีของชาวคอร์นวอลล์ ในบทที่มีชื่อว่า "The Devil's Coits, etc" อธิบายว่าปีศาจข้ามแม่น้ำทามาร์มายังทอร์พอยต์ ผลจากการที่ถูกปีศาจค้นพบชาวคอร์นวอลล์จะใส่อะไรบางอย่างลงไปในพาย ซึ่งจะทำให้ปีศาจกลับออกไปที่เดวอนเมื่อพบว่าพวกเขาทำการตกแต่งพายที่ดูเหมือนปีศาจ
สูตรอาหาร
ในตำนานดั้งเดิมพายประกอบด้วยปลาไหลทราย ปลาแมกเคอเรลแอตแลนติก ปลาพิลชาร์ด ปลาเฮร์ริง ปลาฉลามหนู และปลาลิง (Molva molva) พร้อมด้วยปลาตัวที่เจ็ด โดยส่วนผสมหลักคือปลาพิลชาร์ด (ปลาซาร์ดีนยุโรป) แม้ว่าจะใช้ปลาแมคเคอเรลหรือปลาเฮร์ริงแทนก็ตาม ริชาร์ด สตีเวนสัน (Richard Stevenson) พ่อครัวที่ร้าน The Ship Inn ในหมู่บ้านเมาส์โฮล แนะนำว่าปลาสีขาวทุกชนิดจะใช้แทนเพื่อทำไส้พายได้ โดยเพิ่มปลาพิลชาร์ดหรือเฮร์ริงสำหรับการตกแต่ง โดยก่อนใส่ลงในพายควรลอกหนังปลาและเลาะก้างออกเพื่อให้รับประทานง่ายขึ้น (เก็บส่วนหัวและหางปลาไว้) นอกจากปลาแล้วส่วนผสมดั้งเดิมอื่น ๆ ได้แก่ นมข้น ไข่ และมันฝรั่งต้ม
มีสูตรอาหารที่หลากหลายสำหรับส่วนผสมแบบดั้งเดิม ซึ่งบางอย่างรวมถึงไข่ลวก เบคอน หัวหอม มัสตาร์ด หรือไวน์ขาว ทางเลือกอื่นนอกเหนือจากปลา อาจเป็นกุ้งเครย์ฟิช เนื้อกระต่ายหรือเนื้อแกะ พายสตาร์เกซีมักจะปิดด้านบนด้วยแผ่นแป้งพาย โดยทั่วไปจะเป็นชอร์ตครัสต์แต่บางครั้งก็เป็นพัฟ ซึ่งส่วนหัว (และในบางครั้งหาง) ของปลาจะยื่นออกมา
ดาราจักรน้ำวน
ดาราจักรน้ำวน (Whirlpool Galaxy; บางครั้งรู้จักในชื่อ วัตถุเมสสิเยร์ M51a หรือ NGC 5194) เป็นดาราจักรชนิดก้นหอยที่เกิดอันตรกิริยาขนาดใหญ่ อยู่ในบริเวณกลุ่มดาวสุนัขล่าเนื้อ ห่างออกไปประมาณ 23 ล้านปีแสง นับเป็นหนึ่งในบรรดาดาราจักรชนิดก้นหอยที่มีชื่อเสียงมากที่สุดบนท้องฟ้า ดาราจักรนี้กับคู่ของมัน (ดาราจักร NGC 5195) สามารถสังเกตเห็นได้ง่ายโดยนักดาราศาสตร์สมัครเล่นทั่วไป โดยสามารถมองเห็นดาราจักรทั้งสองแห่งนี้ได้โดยกล้องสองตาธรรมดา สำหรับนักดาราศาสตร์อาชีพแล้ว ดาราจักรน้ำวนนี้ก็ยังเป็นวัตถุยอดนิยมสำหรับใช้ในการศึกษาทำความเข้าใจกับโครงสร้างของดาราจักร (โดยเฉพาะโครงสร้างส่วนที่เกี่ยวกับแขนกังหัน) และอันตรกิริยาระหว่างดาราจักร
พายสตาร์เกซี
ในวัฒนธรรมดนตรี
แนนซี เคอร์ และเจมส์ เฟแกน (Nancy Kerr & James Fagan) บันทึกเพลง Starry Gazy Pie ในอัลบั้มชื่อเดียวกันในปี ค.ศ. 1997
จิม คอสลีย์ (Jim Causley) กล่าวถึง "starry-gazey pie" ในเพลง My Young Man's a Cornishman ในอัลบั้ม Cyprus Well ในปี ค.ศ. 2013 เพลงนี้มาจากบทกวีของชาลส์ คอสลีย์ (Charles Causley) ญาติห่าง ๆ ของเขา
เบรนดา วูตตัน (Brenda Wootton) นักร้องชาวคอร์นวอลล์ บันทึกอัลบั้ม Starry-Gazey Pie ร่วมกับร็อบ บาร์ตเลตต์ (Rob Bartlett) ในปี ค.ศ. 1975
ฮนโต โนะ จิบุง
ฮนโต โนะ จิบุง เป็นชื่อซิงเกิลแรกของวง โบโน่! ขับร้องโดย ไอริ สึซึกิ ,มิยาบิ นัทสึยากิ และ โมโมโกะ ทสึงุนางะ ซิงเกิลแรกนี้เปิดตัวเมื่อวันที่ 22 สิงหาคม พ.ศ. 2550 ที่ Odaiba's Palette Town และ C-ute's 'Hōkago no Essence' Fall Concert เมื่อ 30 กันยายน พ.ศ. 2550 และ 2007 Morning Musume Cultural Festival เมื่อ 7-8 ตุลาคม พ.ศ. 2550
ฮนโต โนะ จิบุง เริ่มออกวางจำหน่ายเมื่อ 31 ตุลาคม พ.ศ. 2550 สังกัดค่าย Pony Cannon ซึ่งออกมาในสองรูปแบบคือ รูปแบบวางขายทั่วไป และ รูปแบบวางขายจำนวนจำกัด ซึ่งวางขายเป็นรูปแบบ DVD
และ ซิงเกิลเวอร์ชัน V นั้นได้ออกวางจำหน่ายเมื่อ 21 พฤศจิกายน พ.ศ. 2550 และเพลงดังกล่าวได้เป็นเพลงปิดของอะนิเมะะเรื่อง คาแรคเตอร์ผู้พิทักษ์
อันดับในโอริกอนชาร์ต และ ยอดขาย
ยอดขายทั้งหมด: 42,035
ดูเพิ่ม
Honto no Jibun
รัฐของสหรัฐ
รัฐ (state, แต่สำหรับ รัฐเคนทักกี รัฐแมสซาชูเซตส์ รัฐเพนซิลเวเนีย และรัฐเวอร์จิเนีย ใช้คำว่า commonwealth) ในสหรัฐ เป็นหน่วยการปกครองส่วนท้องถิ่นของสหรัฐซึ่งมีอธิปไตยในการปกครองตนเองร่วมกับรัฐบาลกลาง ประกอบด้วยรัฐทั้งหมด 50 รัฐ ในแต่ละรัฐแบ่งเป็นหลายเทศมณฑล (county) แต่ละเทศมณฑลแบ่งเป็นหลายนคร (city) แต่ละรัฐมีผู้ว่าการรัฐหนึ่งคน และมีสภานิติบัญญัติประจำรัฐ
ขนาด
ขนาดของรัฐมีขนาดแตกต่างกันมาก รัฐที่ใหญ่สุด (อะแลสกา) มีขนาดใหญ่กว่ารัฐที่เล็กสุด (โรดไอแลนด์) ถึง 400 เท่า ถ้าเทียบขนาดรัฐขนาดใหญ่ เช่น รัฐอะแลสกา และ รัฐเท็กซัส มีขนาด 1,717,854  และ 695,621 ตร.กม. ตามลำดับ ซึ่งใหญ่กว่าพื้นที่ในประเทศไทย (514,000 ตร.กม.) ในขณะที่ รัฐโรดไอแลนด์ มีขนาด 4,002 ตร.กม. ซึ่งขนาดใกล้เคียงกับ จังหวัดชลบุรี
รายชื่อรัฐ
สหรัฐปัจจุบันประกอบด้วย 50 รัฐ เรียงลำดับตาม ชื่อย่อไปรษณีย์ ชื่อย่อดั้งเดิม ปีที่ก่อตั้ง ชื่อรัฐ และเมืองหลวง ดังรายชื่อต่อไปนี้
อ้างอิง
Listn vo de Bundesstootn sv:Lista över USA:s delstater och territorier
มิเกล กอตโต
มิเกล อังเฆล กอตโต บัซเกซ (Miguel Ángel Cotto Vázquez) เป็นนักมวยสากลอาชีพชาวปวยร์โตรีโก​เชื้อสายอเมริกัน​ เกิดเมื่อวันที่ 29 ตุลาคม ค.ศ. 1980 เป็นนักมวยสากลอาชีพชาวปวยร์โตรีโกเชื้อสายอเมริกันคนแรกที่สามารถครอง​แชมป์โลกได้ 4 รุ่น ชกกับนักมวยที่มีชื่อเสียงระดับโลกมาแล้ว เช่น แซบ ยูดาห์, เชน มอสลีย์, อันโตนิโอ มาร์การิโต, แมนนี ปาเกียว, ฟลอยด์ เมย์เวทเธอร์ จูเนียร์, เซร์ฆิโอ มาร์ติเนซ, ซาอุล อัลบาเรซ เป็นต้น จนได้รับการกล่าวขานว่าเป็นนักมวยชาวปวยร์โตรีโกเชื้อสายอเมริกันที่ชาวโลกรู้จักดีที่สุด